pythainlp/thaigov-v2-corpus-22032023 huggingface dataset:
วันศุกร์ที่ 10 มีนาคม 2566
10/03/2566
‘ปลัดแรงงาน’ หารือ ที่ปรึกษาฯ สถานทูตสหรัฐ กระชับความร่วมมือมุ่งขจัดการค้ามนุษย์ด้านแรงงาน ยกระดับไทยสู่เทียร์ 1
‘ปลัดแรงงาน’ หารือ ที่ปรึกษาฯ สถานทูตสหรัฐ กระชับความร่วมมือมุ่งขจัดการค้ามนุษย์ด้านแรงงาน ยกระดับไทยสู่เทียร์ 1
วันที่9มีนาคม2566นายบุญชอบสุทธมนัสวงษ์ปลัดกระทรวงแรงงานให้การต้อนรับนายเจมส์แอลเวย์แมน(Mr.Jame L.Wayman)ที่ปรึกษาฝ่ายการเมืองสถานเอกอัครราชทูตสหรัฐอเมริกาประจำประเทศไทยและคณะในโอกาสเข้าเยี่ยมคารวะเพื่อหารือประเด็นสถานการณ์และความร่วมมือระหว่างไทยกับสหรัฐอเมริกาในการขจัดการค้ามนุษย์ด้านแรงงานแรงงานบังคับและแรงงานเด็กโดยมีผู้บริหารระดับสูงกระทรวงแรงงานเข้าร่วมด้วยณห้องประชุมปลัดกระทรวงแรงงานชั้น7อาคารกระทรวงแรงงาน
นายบุญชอบกล่าวว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสำคัญกับการแก้ไขปัญหาการค้ามนุษย์ที่รัฐบาลกำหนดให้เป็นวาระแห่งชาติโดยมีพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลการป้องกันและแก้ไขปัญหาการค้ามนุษย์ได้เน้นย้ำให้หน่วยงานที่เกี่ยวข้องทุกหน่วยงานบูรณาการโดยมอบหมายให้พล.ต.อ.ธรรมศักดิ์วิชชารยะรองเลขาธิการนายกรัฐมนตรีฝ่ายการเมืองเป็นผู้ประสานงานหลักกับแต่ละหน่วยงานที่เกี่ยวข้องเพื่อให้การทำงานมีเอกภาพยิ่งขึ้นตลอดจนมุ่งมั่นตั้งเป้าหมายยกระดับการป้องกันและปราบปรามการค้ามนุษย์ที่ปัจจุบันประเทศไทยอยู่ในระดับเทียร์2และต้องการยกระดับให้อยู่ในระดับเทียร์1ภายในปี2566
นายบุญชอบกล่าวต่อว่าในส่วนของกระทรวงแรงงานโดยนายสุชาติชมกลิ่นรัฐมนตรีว่าการกระทรวงแรงงานไม่ได้นิ่งนอนใจได้ให้ความสำคัญในการดำเนินการขับเคลื่อนนโยบายการป้องกันและแก้ไขปัญหาการค้ามนุษย์ด้านแรงงานในประเทศไทยมาอย่างต่อเนื่องโดยให้หน่วยงานในสังกัดดําเนินการภายใต้แผนปฏิบัติการด้านการป้องและแก้ไขปัญหาการค้ามนุษย์ด้านแรงงานในแรงงานกลุ่มเสี่ยงเช่นแรงงานต่างด้าวแรงงานเด็กแรงงานภาคประมงอาทิดำเนินการตรวจคัดกรองเบื้องต้นการบังคับใช้แรงงานหรือบริการและการค้ามนุษย์ด้านแรงงานในรายงานต่างด้าวตามมาตรฐานการปฏิบัติงานการตรวจคัดกรอง(SOP)ให้เป็นไปตามกลไกการส่งต่อระดับชาติจัดตั้งศูนย์บัญชาการป้องกันการค้ามนุษย์ด้านแรงงานและศูนย์ปฏิบัติการป้องกันการค้ามนุษย์ด้านแรงงานกรมการจัดหางานเพื่อดำเนินการป้องกันการค้ามนุษย์ด้านแรงงานให้เป็นไปอย่างมีประสิทธิภาพตรวจสถานประกอบกิจการทั้งด้านสภาพการจ้างงานและสภาพการทำงานเฝ้าระวังผู้มีพฤติกรรมจะลักลอบไปทำงานที่ต่างประเทศตรวจคัดกรองลูกจ้างเกี่ยวกับสภาพการจ้างงานการทำงานแก้ไขปัญหาการทำประมงผิดกฎหมายการใช้แรงงานเด็กในรูปแบบที่เลวร้ายนำเข้าและจัดส่งแรงงานตามระบบเอ็มโอยูเป็นต้น
“กระทรวงแรงงานในฐานะหน่วยงานหลักด้านการช่วยเหลือคุ้มครองป้องกันและแก้ปัญหาเกี่ยวกับผู้เสียหายจากการค้ามนุษย์ด้านแรงงานและจากการบังคับใช้แรงงานหรือบริการมีความยินดีที่จะร่วมผนึกกำลังกับทุกภาคส่วนทั้งหน่วยงานภาครัฐและองค์กรพัฒนาเอกชน(NGO)ในการขับเคลื่อนการต่อต้านการค้ามนุษย์ขจัดการบังคับใช้แรงงานและการค้ามนุษย์ในประเทศไทยและเพื่อให้ประเทศไทยสามารถปฏิบัติตามมาตรฐานขั้นต่ำของสหรัฐฯและได้รับการจัดอันดับในรายงานการค้ามนุษย์ให้อยู่ในระดับTier 1ต่อไป”นายบุญชอบกล่าวท้ายสุด
+++++++++++++++++++
กองเผยแพร่และประชาสัมพันธ์
10มีนาคม2566
วันศุกร์ที่ 10 มีนาคม 2566
ครม. เคาะงบ 3,191 ลบ. ช่วยเหลือ “ค่าไฟฟ้าบ้านอยู่อาศัย” 4 เดือน ม.ค - เม.ย. 66 เพื่อบรรเทาผลกระทบต่อประชาชน จากสถานการณ์ราคาพลังงานที่ยังสูง
....
ที่ประชุมครม. (7 มี.ค. 66) อนุมัติวงเงิน 3,191,740,000 ล้านบาท ให้การไฟฟ้านครหลวงและการไฟฟ้าส่วนภูมิภาค นำไปเป็นค่าใช้จ่าย สำหรับค่าไฟฟ้าประจำเดือน ม.ค. – เม.ย. 66
.
เพื่อให้ส่วนลดอัตราค่าไฟฟ้าให้แก่ผู้ใช้ไฟฟ้าประเภท “บ้านอยู่อาศัย” ที่ใช้ไฟฟ้าไม่เกิน 300 หน่วยต่อเดือน แบ่งเป็น
.
> การไฟฟ้านครหลวง จำนวน 517,950,000 บาท
> การไฟฟ้าส่วนภูมิภาค จำนวน 2,673,790,000 บาท
.
โดยมาตการดังกล่าว จะช่วยลดภาระค่าครองชีพให้ผู้ใช้ไฟฟ้าในกลุ่ม “กลุ่มเปราะบาง” ที่ได้รับผลกระทบจากสถานการณ์ราคาพลังงานที่สูงขึ้น รวมทั้งผู้ใช้ไฟฟ้าบ้านอยู่อาศัยที่เป็นผู้ใช้ไฟฟ้ารายย่อยของการไฟฟ้าฝ่ายผลิตแห่งประเทศไทย และผู้ใช้ไฟฟ้าในพื้นที่บริการของกิจการไฟฟ้าสวัสดิการสัมปทาน กองทัพเรือ
.
อ่านเพิ่มเติม คลิกhttps://www.thaigov.go.th/news/contents/details/65832
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 10 มีนาคม 2566
10/03/2566
​โฆษกรัฐบาลเผย นายกฯ เตรียมลงพื้นที่ตรวจราชการ จ.สงขลา-จ.ยะลา ตรวจเยี่ยมพื้นที่ก่อสร้างสะพานข้ามทะเลสาบสงขลาฯ และพบปะผู้นำดะวะห์ประเทศไทย 11 มี.ค. นี้
​โฆษกรัฐบาลเผย นายกฯ เตรียมลงพื้นที่ตรวจราชการ จ.สงขลา-จ.ยะลา ตรวจเยี่ยมพื้นที่ก่อสร้างสะพานข้ามทะเลสาบสงขลาฯ และพบปะผู้นำดะวะห์ประเทศไทย 11 มี.ค. นี้
วันที่ 10 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการลงพื้นที่ตรวจราชการ ณ จังหวัดสงขลา และจังหวัดยะลา เพื่อติดตามผลการดำเนินงานตามนโยบายของรัฐบาล ในวันเสาร์ที่ 11 มีนาคม 2566 โดยมีกำหนดการ ดังนี้
ช่วงเช้า เวลาประมาณ 09.00 น. นายกรัฐมนตรีพร้อมคณะ เดินทางโดยเครื่องบินของกองทัพอากาศ จากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 56 อำเภอคลองหอยโข่ง จังหวัดสงขลา จากนั้น นายกรัฐมนตรีจะไปสักการะศาลเจ้าพ่อหลักเมืองสงขลา ตำบลบ่อยาง อำเภอเมืองสงขลา เพื่อความเป็นสิริมงคล ก่อนที่นายกรัฐมนตรีจะเดินทางไปยังแพขนานยนต์ ตำบลบ่อยาง อำเภอเมืองสงขลา เพื่อตรวจเยี่ยมพื้นที่ก่อสร้างสะพานข้ามทะเลสาบสงขลาเพื่อเชื่อมอำเภอเมืองสงขลากับอำเภอสิงหนคร และรับฟังรายงานสรุปข้อมูลการยกระดับโรงพยาบาลอำเภอเมืองสงขลา พร้อมกล่าวมอบนโยบายและพบปะประชาชน ต่อจากนั้น เวลาประมาณ 12.40 น. นายกรัฐมนตรีจะพบปะพี่น้องประชาชนชาวหาดใหญ่ ณ ตลาดสันติสุขและตลาดกิมหยง อำเภอหาดใหญ่ แล้วออกเดินทางไปจังหวัดยะลา
ช่วงบ่าย เวลาประมาณ 15.00 น. นายกรัฐมนตรีพบปะผู้นำดะวะห์และผู้เข้าร่วมบรรยายธรรม (โยร์) เพื่อต้อนรับเดือนรอมฎอนอันประเสริฐของชาวไทยผู้นับถือศาสนาอิสลาม ณ ศูนย์ดะวะห์แห่งประเทศไทย (มัรกัสยะลา) ตำบลสะเตงนอก อำเภอเมืองยะลา จังหวัดยะลา ซึ่งนายกรัฐมนตรีจะพบปะผู้นำดะวะห์แห่งประเทศไทยและพบปะประชาชน โดยนายกรัฐมนตรีและคณะจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.45 น. ทั้งนี้ กำหนดการอาจมีการเปลี่ยนแปลงตามความเหมาะสม
“การลงพื้นที่ตรวจราชการของ พลเอก ประยุทธ์ จันทร์โอชา นายกรัฐมนตรี เพื่อติดตามผลการดำเนินงานตามนโยบายของรัฐบาล และข้อสั่งการ รวมถึงรับฟังปัญหาจากประชาชนในพื้นที่ เพื่อนำมาแก้ไขให้ตรงจุด ให้ประชาชนได้รับประโยชน์โดยตรง” นายอนุชา ย้ำ
วันศุกร์ที่ 10 มีนาคม 2566
สธ. เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 66
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรและผู้ที่ทำคุณประโยชน์ด้านการสาธารณสุข เพื่อคัดเลือกเป็น นักการสาธารณสุขดีเด่น เข้าเฝ้าฯ รับพระราชทาน “รางวัลชัยนาทนเรนทร”
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรและผู้ที่ทำคุณประโยชน์ด้านการสาธารณสุข เพื่อคัดเลือกเป็น นักการสาธารณสุขดีเด่น เข้าเฝ้าฯ รับพระราชทาน “รางวัลชัยนาทนเรนทร” ประจำปี 2566 สมัครได้ตั้งแต่วันนี้ ถึงวันที่ 31 มีนาคม 2566
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข กล่าวว่า กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร กำลังเปิดรับสมัครบุคลากรและผู้ที่ทำคุณประโยชน์ด้านการสาธารณสุข มีผลงานดีเด่นระดับประเทศ เพื่อคัดเลือกเป็นนักการสาธารณสุขดีเด่น “รางวัลชัยนาทนเรนทร” ประจำปี 2566 แบ่งเป็น 5 ประเภทรางวัล ได้แก่ ประเภทบริหาร ประเภทบริการ ประเภทวิชาการ ประเภทผู้นำชุมชน และประเภทประชาชน โดยจะได้รับเงินรางวัล 100,000 บาท พร้อมใบประกาศเกียรติคุณ และเข็มกลัดนักการสาธารณสุขดีเด่น และจะได้เข้าเฝ้าฯ รับพระราชทานรางวัลจาก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทั้งนี้ ผู้ที่สนใจสามารถดูรายละเอียดและดาวน์โหลดใบสมัครเข้ารับการคัดเลือกได้ที่เว็บไซต์กระทรวงสาธารณสุข www.moph.go.th หรือสแกน QR code ในสื่อประชาสัมพันธ์ที่ปรากฏหน้าเว็บไซต์ ตั้งแต่บัดนี้ จนถึงวันที่
31 มีนาคม 2566
สำหรับรางวัลชัยนาทนเรนทร ได้จัดขึ้นเพื่อเป็นการยกย่องเชิดชูเกียรติ สร้างขวัญกำลังใจและความภาคภูมิใจให้กับผู้ที่มีความมุ่งมั่นตั้งใจ อุทิศตนในการปฏิบัติงานด้านการแพทย์และสาธารณสุข เพื่อประโยชน์สูงสุดของประชาชน รวมทั้งเป็นการเทิดพระเกียรติ สมเด็จพระเจ้าบรมวงศ์เธอ กรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุขของไทย โดยเกณฑ์การคัดเลือกนักการสาธารณสุขดีเด่นจะพิจารณาจากบุคคลที่ปฏิบัติงานด้านสาธารณสุข หรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ เอกชนและประชาชน มีประวัติการทำงานสาธารณสุขอย่างทุ่มเทและเสียสละเป็นเวลาต่อเนื่องกันอย่างน้อย 5 ปี และการทำงานนั้นส่งผลต่อการพัฒนางานด้านการส่งเสริมสุขภาพ ป้องกันโรค ทั้งในเชิงบริหาร บริการ หรือวิชาการ ก่อให้เกิดการสาธารณสุขที่ดี และส่งผลต่อการมีคุณภาพที่ดีขึ้นของประชาชน
ในระดับชาติ
************************************************ 10 มีนาคม 2566
วันศุกร์ที่ 10 มีนาคม 2566
10/03/2566
​นายกรัฐมนตรีมั่นใจมาตรการดึงต่างชาติศักยภาพสูง และการตั้งสำนักงานใหญ่ประจำภูมิภาคของบรรษัทข้ามชาติจะเพิ่มขีดความสามารถคนไทยเร็วขึ้น
นายกรัฐมนตรีมั่นใจมาตรการดึงต่างชาติศักยภาพสูง และการตั้งสำนักงานใหญ่ประจำภูมิภาคของบรรษัทข้ามชาติจะเพิ่มขีดความสามารถคนไทยเร็วขึ้น เผยยอดผู้ยื่นขอ LTR Visa แล้ว 2,920 คน ท็อป3ยุโรป สหรัฐฯ จีน บีโอไอส่งเสริมตั้ง Regional Headquarters กว่า 500 โครงการ
วันที่ 10 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้ความสำคัญกับการผลักดันนโยบายเพื่อเพิ่มศักยภาพของคนไทยซึ่งเป็นทรัพยากรสำคัญต่อขีดความสามารถแข่งขันประเทศมาต่อเนื่อง โดยดำเนินการผ่านหลายด้านรวมถึงการดึงผู้มีศักยภาพสูงเข้ามาอาศัยทำธุรกิจและทำงานในประเทศไทยด้วยนโยบายการเป็นศูนย์การบุคลากรทักษะสูง (Talent Hub) ของภูมิภาค และการผลักดันให้ไทยเป็นศูนย์กลางธุรกิจระหว่างประเทศ โดยดึงบริษัทชั้นนำเข้ามาตั้งสำนักงานใหญ่ประจำภูมิภาค(Regional Headquarters) ในไทย ซึ่งผู้มีทักษะสูงและบริษัทระดับโลกจะถ่ายทอดความรู้ และนวัตกรรมต่างๆ แก่คนไทยผ่านการทำงานร่วมกัน
“นายกรัฐมนตรีมั่นใจว่าการดึงผู้มีศักยภาพสูงโดยการให้ LTR Visa และการดึงบริษัทระดับโลกมาตั้งสำนักงานใหญ่จะเป็นทางลัดที่จะพัฒนาคนไทยให้เก่งเร็วขึ้นผ่านการทำงานกับบุคคลหรือบริษัทที่มีนวัตกรรมและความสามารถการแข่งขันสูง ซึ่งด้วยนโยบายที่ชัด มีทีมงานที่นายกรัฐมนตรีตั้งเดินสายเพื่อให้ข้อมูลนักลงทุน และผลจากการเป็นเจ้าภาพจัดประชุมเอเปคเมื่อปลายปี 65 ทำให้ทั่วโลกมองเห็นศักยภาพของประเทศไทย ซึ่งทั้งหมดสะท้อนไปที่ยอดของผู้มีทักษะสูงและบริษัทระดับโลกที่เข้ามายังประเทศไทยต่อเนื่อง” น.ส.ไตรศุลี กล่าว
น.ส.ไตรศุลี กล่าวว่า สำนักงานคณะกรรมการส่งเสริมการลงทุน(บีโอไอ) ได้รายงานถึงการดำเนินการตามนโยบายของนายกรัฐมนตรีสำหรับนโยบาย Talent Hub ตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย หรือ Long-Term Resident Visa (LTR Visa) ตั้งแต่ 1 พ.ย.65 -28 ก.พ. มีต่างชาติยื่นขอ LTR Visa รวม 2,920 คน
ทั้งนี้ แยกเป็น กลุ่มผู้มีความมั่งคั่งสูง 195 คน, กลุ่มผู้เกษียณอายุและมีความมั่งคั่งจากต่างประเทศ 1,011 คน, กลุ่มผู้ที่ต้องการทำงานจากประเทศไทย 771 คน, ผู้มีทักษะเชี่ยวชาญพิเศษ 390 คน และ ผู้ติดตามบุคคลกลุ่มต่างๆ ข้างต้น 553 คน และหากแยกตามกลุ่มประเทศพบว่าผู้ยื่นขอ LTR Visa สูงสุด 3 อันดับแรกคือ ยุโรป 940 คน สหรัฐอเมริกา 517 คน และจีน 325 คน
น.ส.ไตรศุลี กล่าวว่า ในส่วนการเข้ามาตั้ง Regional Headquarter สำนักงานบีโอไอได้ให้อนุมัติให้การส่งเสริมการลงทุนตั้งสำนักงานแล้วกว่า 500 โครงการ มูลค่าเงินลงทุนประมาณ 13,000 ล้านบาท โดยบริษัท 5 สัญชาติแรกได้แก่ ญี่ปุ่น สหรัฐฯ สิงคโปร์ ฮ่องกง และฝรั่งเศส โดยตัวอย่างของบริษัทที่เป็นที่รู้จักของทั่วโลกมีอย่างเช่น อโกดา, หัวเว่ย เทคโนโลยี่, อาร์เซลิก ฮิตาชิ, อายิโนะโมะโต๊ะ, นิสชิน ฟู้ดส์, อัลสตอม, โตโยต้า มอเตอร์, นิปปอนสตีล เป็นต้น บริษัทเหล่านี้ใช้ประเทศไทยเป็นฐานหลักในการกำกับดูแลและให้บริการกับบริษัทในเครือที่ตั้งอยู่ในประเทศต่าง ๆ ในภูมิภาค
วันศุกร์ที่ 10 มีนาคม 2566
ดีอีเอส เตือนกลโกงคนใกล้ตัว ระวังเซ็นเอกสารอาจเสียทรัพย์ และเป็นหนี้หมดตัว
ดีอีเอส เตือนกลโกงคนใกล้ตัว ระวังเซ็นเอกสารอาจเสียทรัพย์ และเป็นหนี้หมดตัว
จากกรณีที่มีประชาชนได้รับความเสียหายจากการไว้วางใจคนใกล้ตัวและมีการเซ็นเอกสารในการกู้หนี้ โดยที่ผู้เซ็นต์เอกสารไม่ได้ไตร่ตรองรายละเอียดของเอกสารก่อนลงนามเซ็นเอกสาร จนก่อให้เกิดการสูญเสียและเป็นหนี้ที่ตัวเองไม่ได้ก่อขึ้นนั้น กระทรวงดิจิทัลเพื่อเศรษฐกิจและสังคม (ดีอีเอส) ขอให้ประชาชนที่มีส่วนเกี่ยวข้องกับการเซ็นเอกสาร ทั้งการเซ็นเอกสารในรูปแบบกระดาษ การเซ็นเอกสารในรูปแบบอิเล็กทรอนิสก์ ที่เรียกว่า การเซ็นเอกสารด้วยลายมือชื่ออิเล็กทรอนิกส์ (e-Signature) และการเซ็นเอกสารด้วยลายมือชื่อดิจิทัล (Digital Signature) ขอให้ท่านตรวจสอบเอกสารต่างๆอย่างรอบครอบก่อนการเซ็นเอกสารทุกครั้ง เพื่อป้องกันการโดนหลอกลวงให้เซ็นเอกสารที่ไม่ตรงกับรายละเอียดและเนื้อหาที่ท่านได้รับแจ้งก่อนการเซ็นเอกสาร เพื่อป้องกันความเสียหายที่จะเกิดขึ้น
นางสาวนพวรรณ หัวใจมั่น โฆษก กระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เพื่อเป็นการป้องกันและตระหนักรู้ของประชาชนในการเซ็นเอกสารต่างๆ อาทิ เอกสารการขอกู้เงิน เอกสารเซ็นค้ำประกัน เอกสารรับรองมรดก และเอกสารถอนเงินธนาคาร เป็นต้น ประชาชนที่มีความจำเป็นต้องเซ็นเอกสารต่างๆ ดีอีเอส ขอให้ท่านตรวจสอบเอกสาร อ่านและทบทวนเอกสารให้เข้าใจก่อนจะเซ็นเอกสาร หรือพิมพ์ลายนิ้วมือทุกครั้ง แม้ว่าบุคคลที่นำเอกสารมาให้ท่านเซ็นจะเป็นญาติสนิท หรือ คนใกล้ชิด เนื่องจากหากมีผู้ไม่หวังดีกับท่านให้เซ็นเอกสารที่มีรายละเอียดไม่ตรงกับที่แจ้งด้วยปากเปล่าหรือแจ้งรายละเอียดเพียงเล็กน้อยแล้วท่านได้เซ็นเอกสารเพราะความไว้ใจ อาจจะก่อให้เกิดผลเสียหายและทรัพย์สินกับตัวท่านได้ ดังตัวอย่าง ความเสียหายที่เกิดขึ้น จากการที่ผู้เสียหายโดนน้องชายแท้ๆหลอกว่า กู้ธนาคารได้แต่น้องชายแอบปลอมสเตตเมนต์ไปยื่นกู้ 1.2 ล้านบาท และน้องชายบอกพี่ชายว่า กู้เงินแค่ 100,000 บาทโดยได้เงินมา 80,000 บาท สุดท้ายโดนแบก์ฟ้องยึดบ้าน กำลังขายทอดตลาด แถมโดนกองปราบดำเนินคดีใช้เอกสารปลอมกู้เงิน ชีวิตไปต่อไม่ได้ ต้องรับผิดชอบหนี้ที่ตัวเองไม่ได้ก่อขึ้น หรือกรณีการแบ่งทรัพย์สินมรดกในครอบครัว หากผู้ไม่หวังดีในครอบครัวต้องการที่จะหลอกลวงบุคคลภายในบ้านโดยให้ทุกคนเซ็นเอกสาร แต่ไม่ใส่รายละเอียดของการเซ็นเอกสาร สิ่งที่เกิดขึ้นอาจจะทำทุกคนในครอบครัวเสียทรัพย์สินมรดกให้กับบุคคลที่ไม่หวังดีในครอบครัวที่นำเอกสารให้ทุกคนเซ็นเอกสารโดยไม่แจ้งรายละเอียดใดๆ ได้ เนื่องจาก ผู้ไม่หวังดีสามารถที่จะพิมพ์ใส่รายละเอียดละรายการทรัพย์สินอื่นๆที่เป็นมรดกในเอกสารหลังจากที่มีการเซ็นเอกสารของทุกคนแล้ว อาจส่งผลให้มรดกของครอบครัว จะตกไปยังผู้ไม่หวังดีเพียงคนเดียวได้ เป็นต้น
“ดีอีเอส มีความมุ่งมั่นที่จะดูแลความปลอดภัย ชีวิตและทรัพย์สินของพี่น้องประชาชน เราเฝ้าระวังรวมถึงตรวจสอบการกระทำใดๆที่ผิดปกติอย่างต่อเนื่อง และมีการแจ้งให้ประชาชนทราบโดยเร็วที่สุด เพื่อให้ประชาชนได้ตระหนักถึงภัยใกล้ตัว และป้องกันการสูญเสียที่อาจจะเกิดขึ้น เพื่อการเฝ้าระวังความปลอดภัยมากยิ่งขึ้น หากท่านพบเห็นการกระทำความผิด และพบสิ่งผิดปรกติท่านสามารถแจ้งเบาะแสได้ที่สายด่วน โทร 1212 ตลอด 24 ชั่วโมง หรือ https://facebook.com/DESMonitor” นางสาวนพวรรณ กล่าว
_______________________
วันศุกร์ที่ 10 มีนาคม 2566
10/03/2566
โฆษกรัฐบาลเผย นายกฯ ยินดี “เราเที่ยวด้วยกัน เฟส 5” ประสบความสำเร็จ ประชาชน – ภาคเอกชนให้การตอบรับต่อเนื่อง พร้อมปกป้องสิทธิประชาชน ย้ำผู้ประกอบการแจ้งราคาก่อนจองสิทธิ
โฆษกรัฐบาลเผย นายกฯ ยินดี “เราเที่ยวด้วยกัน เฟส 5” ประสบความสำเร็จ ประชาชน – ภาคเอกชนให้การตอบรับต่อเนื่อง พร้อมปกป้องสิทธิประชาชน ย้ำผู้ประกอบการแจ้งราคาก่อนจองสิทธิ
วันนี้ (วันที่ 10 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสตอบรับจากโครงการ “เราเที่ยวด้วยกัน เฟส 5” ซึ่งประสบความสำเร็จต่อเนื่อง โดยเชื่อมั่นว่าโครงการดังกล่าวจะสร้างรายได้ให้ผู้ประกอบการ ส่งเสริมประชาชนให้ใช้จ่ายในประเทศมากขึ้น ซึ่งจะเป็นผลดีต่อระบบเศรษฐกิจภายในประเทศ
โฆษกประจำสำนักนายกรัฐมนตรีกล่าวว่า ภาพรวมการท่องเที่ยวภายในประเทศอยู่ในทิศทางที่ดีขึ้นต่อเนื่อง โดยข้อมูลจากกองเศรษฐกิจการท่องเที่ยวและกีฬา กระทรวงการท่องเที่ยวและกีฬา ระบุว่า อัตราการเข้าพักในปี 2566 เมื่อเทียบกับปี 2565 มีจำนวนเพิ่มขึ้นในทุกภาคของประเทศ ได้แก่ ภาคกลาง เพิ่มขึ้น 18.5% ภาคตะวันออก เพิ่มขึ้น 33.51% ภาคใต้ เพิ่มขึ้น 47.71% ภาคเหนือ เพิ่มขึ้น 21.53% และภาคตะวันออกเฉียงเหนือ เพิ่มขึ้น 18.75% สร้างรายได้กว่า 70,328.93 ล้านบาท ซึ่งเชื่อมั่นว่าโครงการเราเที่ยวด้วยกัน เฟส 5 จะเป็นส่วนสำคัญในการกระตุ้นภาคการท่องเที่ยวให้ฟื้นตัวได้ต่อเนื่องในปีนี้
นอกจากนี้ นายกรัฐมนตรีรับทราบและได้กำชับหน่วยงานที่เกี่ยวข้องให้เร่งดำเนินการแก้ไขในประเด็นที่มีข้อท้วงติงทั้งจากประชาชน ภาคเอกชน และผู้ประกอบการ โดยเบื้องต้นการท่องเที่ยวแห่งประเทศไทย (ททท.) ชี้แจงเพิ่มเติมว่า การกำหนดระยะเวลาใช้สิทธิระหว่างวันที่ 10 มีนาคม – 30 เมษายน 2566 เป็นการจูงใจนักท่องเที่ยวกลุ่มกำลังซื้อสูง และมักเดินทางออกต่างประเทศในช่วง Hi-season ให้หันมาท่องเที่ยวภายในประเทศ ซึ่งการพิจารณาต่ออายุมาตรการ จะประเมินจากสถานการณ์และความจำเป็นต่อไป ส่วนประเด็นราคาห้องพักแพง ททท. ได้แจ้งผู้ประกอบการให้แจ้งราคาห้องพักสูงสุดและต่ำสุดก่อนเข้าร่วมโครงการฯ แต่เนื่องจากการดำเนินโครงการฯ อยู่ในช่วงฤดูท่องเที่ยว ส่งผลให้ราคาห้องพักปรับตัวสูงขึ้นตามกลไกตลาด อย่างไรก็ตามได้กำชับให้ผู้ประกอบการแจ้งราคาและเงื่อนไขราคาเพื่อให้ประชาชนตัดสินใจก่อนจองสิทธิ
“นายกรัฐมนตรีชื่นชมผลตอบรับที่ดีอย่างต่อเนื่อง สะท้อนความสำเร็จในการดำเนินนโยบายของรัฐบาลเพื่อประชาชน โดยเชื่อมั่นว่าภาคการท่องเที่ยวจะเป็นส่วนสำคัญในกระตุ้นเศรษฐกิจให้หมุนเวียนเพิ่มมากขึ้น ซึ่งโครงการดังกล่าวจะช่วยส่งเสริมอุตสาหกรรมท่องเที่ยวให้แข็งแกร่ง ทั้งการสร้างรายได้ให้ผู้ประกอบการ และสนับสนุนการท่องเที่ยวภายในประเทศให้แก่ประชาชน ทั้งนี้ รัฐบาลพร้อมรับฟังข้อเสนอแนะจากทุกภาคส่วน เพื่อนำมาปรับปรุง แก้ไข ให้สอดคล้องกับความต้องการของประชาชนต่อไป” นายอนุชาฯ กล่าว
วันศุกร์ที่ 10 มีนาคม 2566
รมว.แรงงาน สั่งลุย ดันเด็กไทยคว้าชัยแข่งขันฝีมือแรงงานเอเชีย
กระทรวงแรงงาน โดยกรมพัฒนาฝีมือแรงงาน นำทีมโดยนางสาวบุปผา เรืองสุด รองปลัดกระทรวงแรงงาน รักษาราชการแทนอธิบดีกรมพัฒนาฝีมือแรงงานในฐานะผู้แทนทางการ (Official Delegate) ของประเทศไทย เข้าร่วมประชุมคณะทำงาน (Working group) ในการประชุมสมัชชาใหญ่องค์การการแข
วันศุกร์ที่ 10 มีนาคม 2566
10/03/2566
รัฐมนตรีว่าการกระทรวงยุติธรรม สั่งราชทัณฑ์ตั้ง กก.สอบ หลัง "วีระ" ไลฟ์สดสัมภาษณ์ ขรก. ระบุมีของผิดกม.ขายให้นักโทษในเรือนจำ ยันให้ความเป็นธรรมกับทุกฝ่าย ใครผิดต้องลงโทษให้ถึงที่สุด
รัฐมนตรีว่าการกระทรวงยุติธรรม สั่งราชทัณฑ์ตั้ง กก.สอบ หลัง "วีระ" ไลฟ์สดสัมภาษณ์ ขรก. ระบุมีของผิดกม.ขายให้นักโทษในเรือนจำ เล็งเชิญร่วมสังเกตการณ์ หวังสร้างบรรทัดฐานใหม่ ยันให้ความเป็นธรรมกับทุกฝ่าย ใครผิดต้องลงโทษให้ถึงที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่ นายวีระ สมความคิด ประธานเครือข่ายประชาชนต้านคอร์รัปชัน(คปต.) ไลฟ์สดผ่านเฟชบุ๊ก สัมภาษณ์ข้าราชการคนหนึ่ง ที่ระบุว่า มีการใช้เรือนจำเป็นที่หาเงิน ขายของผิดกฎหมายให้กับผู้ต้องขัง และถูกกลั่นแกล้งตั้งกรรมการสอบว่า เรื่องนี้ตนได้ติดตามและรับทราบเรื่องแล้ว ซึ่งตนจะให้กรมราชทัณฑ์ตั้งกรรมการสอบข้อเท็จจริงขึ้นมา เพื่อตรวจสอบความจริงที่ระบุไว้ในไลฟ์สดทั้งหมด เรายินดีที่จะพิสูจน์ความจริงทั้งหมดเพื่อให้สังคมได้รับทราบ ซึ่งหากพบความผิดเราจะดำเนินการลงโทษอย่างถึงที่สุด และพร้อมที่จะเชิญนายวีระ เข้ามาร่วมสังเกตการณ์ด้วย เพื่อความเป็นธรรมกับทุกฝ่าย ซึ่งจะไม่มีข้อครหาเลยถ้าหากนายวีระว่างมาเป็นผู้สังเกต และยังถือเป็นการวางบรรทัดฐานของการตรวจสอบด้วย
"เรื่องนี้เราต้องพิสูจน์ความเป็นจริงและให้ความเป็นธรรมกับทุกฝ่าย หากใครผิดก็ต้องลงโทษให้ถึงที่สุดเพื่อเป็นตัวอย่าง ซึ่งหากมีการซื้อขายยาเสพติดกันจริงเราก็จะสืบข้อมูลไปให้ถึงตัวการ หรือหากมีโทรศัพท์ด้วยเราก็จะตามตรวจสอบต่อไปยังเบอร์ปลายทางจัดการให้หมดทั้งกระบวนการ ผมจะไม่ยอมให้เรื่องเลวร้ายเกิดขึ้นในกระทรวงยุติธรรมอย่างเด็ดขาด เพราะเราต้องเป็นที่พึ่งให้กับประชาชน" นายสมศักดิ์ กล่าว
วันศุกร์ที่ 10 มีนาคม 2566
​กระทรวงเกษตรและสหกรณ์ ประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566
​กระทรวงเกษตรและสหกรณ์ ประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566
วันศุกร์ที่ 10 มีนาคม 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566 ณ ห้องประชุม 123 ชั้น 2 กระทรวงเกษตรและสหกรณ์
การประชุมฯ ครั้งนี้ เป็นการร่วมกันพิจารณาสรุปผลผู้เข้ารับการสรรหาที่มีคุณสมบัติเหมาะสมตามเกณฑ์ที่กำหนด ภายหลังจากที่คณะอนุกรรมการสรรหาปราชญ์ของแผ่นดินได้ทำการตรวจข้อมูลเชิงประจักษ์ในพื้นที่ เพื่อเสนอให้คณะกรรมการส่งเสริมปราชญ์เกษตรของแผ่นดินพิจารณาแต่งตั้งเป็นปราชญ์เกษตรของแผ่นดิน ประจำปี 2566
วันศุกร์ที่ 10 มีนาคม 2566
'เฉลิมชัย' บุกเมืองสุพรรณฯ เดินหน้าพัฒนาองค์ความรู้แก่เกษตรกรผู้ปลูกข้าว
สนับสนุนการใช้เมล็ดพันธุ์ดี หวังเพิ่มผลผลิตต่อไร่ เพื่อสร้างเงิน สร้างรายได้ แก่พี่น้องชาวนา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิด "งานรณรงค์การถ่ายทอดเทคโนโลยีลดต้นทุนการผลิตข้าวให้ปฏิบัติได้จริง"ภายใต้โครงการสนับสนุนลดต้นทุนการผลิตด้านการเกษตรสำหรับเกษตรกรผู้ปลูกข้าว กิจกรรมหลักสนับสนุนลดต้นทุนการผลิตด้านการเกษตรสำหรับเกษตรกรผู้ปลูกข้าว พร้อมมอบเมล็ดพันธุ์ข้าว โค-กระบือ ท่อนพันธุ์นาหญ้า หนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) สินเชื่อ พันธุ์ปลา จำนวน 50,000 ตัว ปัจจัยการผลิต พันธุ์ผัก ให้แก่เกษตรกร เยี่ยมชมนิทรรศการและพบปะเกษตรกร โดยมี นายสมเกียรติ กอไพศาล ประธานคณะทำงานรัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ศูนย์พัฒนาคุณภาพชีวิตและส่งเสริมอาชีพผู้สูงอายุ ตำบลจรเข้สามพัน อำเภออู่ทอง จังหวัดสุพรรณบุรี
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรฯ โดยกรมการข้าว มุ่งเสริมสร้างความตระหนักรู้ในด้านการเพิ่มประสิทธิภาพการผลิตข้าว การลดต้นทุนการผลิต การเพิ่มผลผลิต และยกระดับคุณภาพ ให้เกษตรกรผู้ปลูกข้าว ให้มีความรู้ความเข้าใจ และได้รับการถ่ายทอดเทคโนโลยีเพื่อลดต้นทุนการผลิตข้าวที่เหมาะสม และสร้างโอกาสในการเพิ่มคุณภาพผลผลิตและผลตอบแทนจากการผลิต ซึ่งปัจจุบันต้นทุนการผลิตข้าวสูงขึ้น ประกอบกับราคาที่เกษตรกรจำหน่ายผลผลิตข้าวมีความผันผวน การจัดงานในครั้งนี้ จึงเป็นการเชื่อมโยงนโยบายการพัฒนาข้าวสู่การปฏิบัติในพื้นที่ปลูกข้าวทั่วประเทศ
อย่างไรก็ตาม ข้าวคุณภาพดีส่วนหนึ่งจะต้องมาจากเมล็ดพันธุ์ข้าวที่มีมาตรฐาน ซึ่งปัจจุบันยังมีปริมาณที่ไม่เพียงพอต่อความต้องการ โดยนอกจากศูนย์เมล็ดพันธุ์ข้าว ของกรมการข้าว ที่ทำหน้าที่ผลิตเมล็ดพันธุ์ข้าวแล้วนั้น กระทรวงเกษตรฯ โดยกรมการข้าว ยังสนับสนุนให้ศูนย์ข้าวชุมชนเป็นอีกหนึ่งช่องทางสำคัญและใกล้ตัวเกษตรกรที่จะมาเติมเต็มปริมาณเมล็ดพันธุ์ข้าวคุณภาพดีที่ยังขาดแคลน ให้ถึงมือเกษตรกรโดยตรงด้วย
ทั้งนี้ จังหวัดสุพรรณบุรี มีพื้นที่ทำการเกษตรทั้งสิ้น 3.3 ล้านไร่ เป็นพื้นที่ปลูกข้าว 1.3 ล้านไร่ คิดเป็นร้อยละ 39 ของพื้นที่ทำการเกษตร พื้นที่ปลูกข้าวอยู่ในเขตพื้นที่ชลประทาน ร้อยละ 84 ของพื้นที่ปลูกข้าว ผลผลิตเฉลี่ย (ข้าว) 736 กิโลกรัมต่อไร่ มีการขึ้นทะเบียนเกษตรกรผู้ปลูกข้าวประมาณ 40,000 ราย
"รู้สึกดีใจเป็นอย่างยิ่งที่ได้ลงพื้นที่ในวันนี้ เพราะจังหวัดสุพรรณบุรีเป็นเมืองอู่ข้าวอู่น้ำที่กระทรวงเกษตรฯ ให้ความสำคัญ จึงนำผู้บริหารมาทั้งกระทรวงเพื่อมารับฟังปัญหาจากพี่น้องชาวนาโดยตรง ซึ่งพี่น้องชาวนาถือเป็นกระดูกสันหลังของชาติ จึงพยายามเข้ามาดูว่าจะสามารถแก้ไขปัญหาอย่างไรได้บ้าง เพื่อให้ชีวิตความเป็นอยู่ดีขึ้น โดยสิ่งหนึ่งที่ขาดไปคือการพัฒนาพันธุ์ข้าว กรมการข้าวจึงต้องพัฒนาพันธุ์ข้าวให้มีคุณภาพ และนำงานวิจัย นวัตกรรม และนำเทคโนโลยีมาใช้ เพื่อให้พี่น้องชาวนามีความเป็นอยู่ที่ดีขึ้น มีความเข้มแข็งมากขึ้น อย่างไรก็ตาม หัวใจของการดำเนินการจึงต้องร่วมมือกับทุกภาคส่วน โดยศูนย์ข้าวชุมชนจะเป็นพี่เลี้ยง และรัฐบาลมีหน้าที่สนับสนุนปัจจัยต่าง ๆ เพื่อเพิ่มผลผลิต และสร้างมูลค่าเพิ่ม จึงไม่เคยเสียดายงบประมาณที่จะมาสร้างความเข้มแข็งให้แก่เกษตรกร ซึ่งเชื่อว่านโยบายครัวไทยสู่ครัวโลก จะเป็นเป้าหมายที่ไม่ไกลเกินเอื้อม ขอให้มั่นใจว่ากระทรวงเกษตรฯ ยุคนี้ จะเปรียบเสมือนคนในครอบครัว และเป็นมิตรแท้ของพี่น้องเกษตรกรอย่างแน่นอน" ดร.เฉลิมชัย กล่าว
วันศุกร์ที่ 10 มีนาคม 2566
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา ครั้งที่ 2
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา ครั้งที่ 2
วันนี้ (10 มี.ค.66) พันตำรวจโท อนุรักษ์ จิรจิตร ผู้ช่วยรัฐมนตรีประจำกระทรวงดิจิทัลเพื่อเศรษฐกิจ และสังคม (ดีอีเอส) เป็นประธานในพิธีเปิดกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ในสถานศึกษา ครั้งที่ 2 ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center : AFNC) เพื่อเป็นส่วนหนึ่งในการเตรียมความพร้อมให้เด็กและเยาวชนสามารถรับมือกับข่าวสารต่าง ๆ ที่เกิดขึ้น ในปัจจุบัน และยังเป็นการสร้างความตระหนักรู้ในการใช้งานสื่อสังคมออนไลน์ โดยมี ดร.ศิรภัสสร ชุมภูเทพ ผู้อำนวยการโรงเรียนโรงเรียนป่าไม้อุทิศ 4พร้อมด้วยบุคลากรและเจ้าหน้าที่ของโรงเรียน ร่วมให้การต้อนรับ ณ โรงเรียนโรงเรียนป่าไม้อุทิศ 4 ต.คีรีราษฎร์ อ.พบพระ จ.ตาก
_________________________
วันศุกร์ที่ 10 มีนาคม 2566
10/03/2566
กรมการปกครอง ลงพื้นที่ตรวจสอบกรณีปรากฏภาพบัตรประชาชน 7 ใบ ในสื่อสังคมออนไลน์ ด้านเจ้าของภาพยืนยันเป็นผู้เสียหายที่ถูกนำบัตรประชาชนไปปลอมแปลงและนำไปใช้ในทางที่ไม่ถูกต้อง
กรมการปกครอง ลงพื้นที่ตรวจสอบกรณีปรากฏภาพบัตรประชาชน 7 ใบ ในสื่อสังคมออนไลน์ ด้านเจ้าของภาพยืนยันเป็นผู้เสียหายที่ถูกนำบัตรประชาชนไปปลอมแปลงและนำไปใช้ในทางที่ไม่ถูกต้อง
เมื่อวันที่ 9 มี.ค. 66 นายแมนรัตน์ รัตนสุคนธ์ อธิบดีกรมการปกครอง เปิดเผยถึงความคืบหน้ากรณีข่าวที่ปรากฏบนสื่อสังคมออนไลน์ที่บุคคลคนเดียวมีบัตรประชาชน 7 ใบ ซึ่งกรมการปกครอง ในฐานะสำนักทะเบียนกลาง ได้มอบหมายให้สำนักบริหารการทะเบียน ลงพื้นที่ตรวจสอบข้อเท็จจริง ณ อำเภอเมืองกาญจนบุรี จังหวัดกาญจนบุรี และได้พบกับเจ้าของบัตรประชาชนตัวจริงตามหลักฐานทางทะเบียนและข้อมูลการขอมีบัตรประชาชน ซึ่งได้รับรายงานว่า นายภาคิน สุขประพันธ์ เจ้าของบัตรฯ ได้ลงบันทึกประจำวันกับพนักงานสอบสวน สภ.ลาดหญ้า โดยแจ้งว่า ตนเคยขอกู้ยืมเงินจำนวน 50,000 บาท ผ่านแอปพลิเคชันหนึ่ง ซึ่งได้มีการส่งภาพถ่ายบัตรประชาชนเป็นหลักฐานเพื่อประกอบการกู้ยืมเงิน และได้เสียเงินค่าธรรมเนียมให้กับผู้ให้กู้จำนวน 500 บาท แต่ก็ไม่ได้รับเงินตามที่ขอกู้แต่อย่างใด ซึ่งในภายหลังพบว่าได้มีการนำเอาภาพถ่ายบัตรประชาชนของตนไปแก้ไขชื่อตัว ชื่อสกุล และเลขประจำตัวประชาชน และมีการนำไปใช้ จนเกิดการเผยแพร่ทางสื่อสังคมออนไลน์ตามที่ปรากฏในข่าว พร้อมทั้งยืนยันว่าตนเป็นผู้เสียหายที่ถูกนำบัตรประชาชนไปปลอมแปลงและนำไปใช้ในทางที่ไม่ถูกต้อง
นายแมนรัตน์ รัตนสุคนธ์ อธิบดีกรมการปกครอง กล่าวเพิ่มเติมว่า ปัจจุบันมิจฉาชีพมีเล่ห์กลที่แยบยลหลากหลายรูปแบบ และยังมีการสร้างแรงจูงใจให้หลงกลหลงเชื่ออย่างสนิทใจ โดยกำหนดว่าผู้ที่จะซื้อสินค้าออนไลน์หรือกู้เงินออนไลน์ จะต้องส่งสำเนาบัตรประชาชนเพื่อยืนยันตัวตน "จึงขอย้ำเตือนให้พี่น้องประชาชนระมัดระวังและตรวจสอบข้อมูลให้ชัดเจนก่อน เพราะหากท่านส่งรูปบัตรประชาชนไปแล้วปลายทางคือมิจฉาชีพ ท่านอาจจะถูกนำรูปไปปลอมแปลงบัตรประชาชนได้"
"การปลอมแปลงรายละเอียดชื่อในบัตรประจำตัวประชาชน เป็นการกระทำความผิดตามประมวลกฎหมายอาญา มาตรา 265 ผู้ใดปลอมเอกสารสิทธิ หรือเอกสารราชการ ต้องระวางโทษจำคุกตั้งแต่ 6 เดือนถึง 5 ปี และปรับตั้งแต่ 10,000 – 100,000 บาท โดยหากพี่น้องประชาชนท่านใดมีข้อสงสัยหรือมีเบาะแสการกระทำผิดในลักษณะนี้ในพื้นที่อื่น ๆ สามารถแจ้งผ่านสายด่วนศูนย์ดำรงธรรม โทร. 1567 ตลอด 24 ชั่วโมง" นายแมนรัตน์ฯ กล่าวในช่วงท้าย
นายเอกอนันต์ ศรีอินทร์ ผู้อำนวยการส่วนป้องกันและปราบปรามการทุจริตการทะเบียนและบัตรประจำตัวประชาชน สำนักบริหารการทะเบียน กล่าวว่า ในวันนี้ตนได้รับมอบหมายจากอธิบดีกรมการปกครอง ให้ลงพื้นที่ตรวจสอบข้อเท็จจริง กรณีปรากฏบัตรประชาชนทั้ง 7 ใบดังกล่าว ซึ่งพบว่า บัตรเหล่านั้นไม่ได้มีการออกให้โดยจัดทำด้วยวัสดุอุปกรณ์ของสำนักบริหารการทะเบียน และไม่ปรากฏชื่ออื่น ๆ ในฐานข้อมูลทะเบียนบัตรประจำตัวประชาชน เป็นการทำโดยมิจฉาชีพด้วยแอปพลิเคชันหนึ่ง
วันศุกร์ที่ 10 มีนาคม 2566
สถาบันการบินพลเรือน จัดพิธีมอบประกาศนียบัตรหลักสูตร AIS Officer รุ่นที่ 48
...
สถาบันการบินพลเรือน จัดพิธีมอบประกาศนียบัตรหลักสูตร AIS Officer รุ่นที่ 48
นายพันศักดิ์ เนินทราย ผู้อำนวยการกองวิชาบริการการจราจรทางอากาศ รักษาการในตำแหน่งรองผู้ว่าการฝ่ายวิชาการ สถาบันการบินพลเรือนกระทรวงคมนาคม เป็นประธานในพิธีมอบประกาศนียบัตรการฝึกอบรมหลักสูตร AIS Officer รุ่นที่ 48 ซึ่งดำเนินการฝึกอบรมระหว่างวันที่ 16 มกราคม - 10 มีนาคม 2566 โดยมีผู้เข้ารับการฝึกอบรมทั้งหมด 9 คน เป็นชาวภูฎาน มาเลเซีย และกัมพูชา เมื่อวันที่ 10 มีนาคม 2566 ณ สบพ. กรุงเทพฯ
สำหรับการจัดอบรมหลักสูตร AIS Officer มีวัตถุประสงค์เพื่อ ให้ผู้เข้ารับการฝึกอบรมมีความรู้พื้นฐานด้านการบริการข่าวสารการเดินอากาศ ให้เป็นไปตามข้อกำหนดภาคผนวก1ของ ICAO ต่อไป
วันศุกร์ที่ 17 มีนาคม 2566
17/03/2566
ธ.ก.ส. ร่วมพิธีลงนามบันทึกสัญญาซื้อขายผลผลิตมันสำปะหลังเส้น
ผู้ช่วย ผจก.ธ.ก.ส. เป็นประธานและสักขีพยานในการลงนามบันทึกสัญญาซื้อขายผลผลิตมันสำปะหลังเส้น ระหว่างสหกรณ์การเกษตรเพื่อการตลาดลูกค้า ธ.ก.ส. กำแพงเพชร จำกัด กับบริษัท ทาปิโอกา อินเตอร์ คอร์ปอเรชั่น จำกัด
นายสุภาษิต ศุภวุฒิ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานและสักขีพยานในการลงนามบันทึกสัญญาซื้อขายผลผลิตมันสำปะหลังเส้น ระหว่างสหกรณ์การเกษตรเพื่อการตลาดลูกค้า ธ.ก.ส. กำแพงเพชร จำกัด (สกต. กำแพงเพชร) กับบริษัท ทาปิโอกา อินเตอร์ คอร์ปอเรชั่น จำกัด เพื่อเปิดช่องทางการตลาดให้กับเกษตรกร ผู้ประกอบการและสถาบันเกษตรกร โดยสนับสนุนให้ สกต. กำแพงเพชร จำกัด เป็นหัวขบวนในการรวบรวมมันสำปะหลังเส้นส่งขายไปยังประเทศจีน จำนวน 10,000 ตัน (10,000,000 กิโลกรัม)
ทั้งนี้ สกต. กำแพงเพชร จะเป็นผู้รวบรวมผลผลิตมันสำปะหลังเส้นจากเกษตรกรสมาชิกโดยตรง คัดเลือกเฉพาะมันสำปะหลังที่มีอายุ 8 - 12 เดือน ความชื้นไม่เกิน 15% และทรายไม่เกิน 4% ให้กับบริษัท ทาปิโอกา อินเตอร์ คอร์ปอเรชั่น จำกัด ซึ่งบริษัทฯ จะรับซื้อในราคากิโลกรัมละ 8.60 บาท คิดเป็นมูลค่า 86,000,000 บาท (แปดสิบหกล้านบาทถ้วน) โดยแบ่งการส่งมอบเป็น 2 รอบ รอบแรกจำนวน 5,000 ตัน ผู้ซื้อจะขนสินค้าให้แล้วเสร็จภายในวันที่ 30 มีนาคม 2566 รอบ 2 จำนวน 5,000 ตัน ผู้ซื้อจะขนสินค้าให้แล้วเสร็จภายใน 30 พฤษภาคม 2566 การเชื่อมโยงและการจับคู่ธุรกิจ นับเป็นการเพิ่มประสิทธิภาพและศักยภาพในการขายผลผลิตทางการเกษตรให้แก่เกษตรกร ผู้ประกอบการ และสถาบันเกษตรกร อีกทั้งยังเป็นการเพิ่มทักษะในการดำเนินธุรกิจให้แก่ สกต. ซึ่งเป็นองค์กรของเกษตรกรให้มีขีดความสามารถในการแข่งขัน พร้อมสร้างความสมดุลราคาให้กับสินค้าเกษตรต่อไป
วันศุกร์ที่ 17 มีนาคม 2566
17/03/2566
นายกรัฐมนตรีสนับสนุนข้อเสนอ การสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสำคัญของโลก
นายกรัฐมนตรีสนับสนุนข้อเสนอ การสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสำคัญของโลก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (17 มีนาคม 2566) เวลา 12.40 น. ณ วัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับฟังข้อเสนอการสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสำคัญของโลก กลุ่ม 10 จังหวัดภาคเหนือ จากพระเทพรัตนนายก เจ้าอาวาสวัดพระธาตุหริภุญชัยวรมหาวิหาร จังหวัดลําพูน ในฐานะประธานมูลนิธิครูบาเจ้าศรีวิชัย และอาจารย์ ดร.อัครสิทธิ์ บุญส่งแท้ ผู้อำนวยการสถาบันวิจัยและพัฒนามหาวิทยาลัยราชภัฏเชียงใหม่ สํานักศิลปะและวัฒนธรรม มหาวิทยาลัยราชภัฏเชียงใหม่ รายงานแนวทางการดําเนินงานโครงการเสนอชื่อครูบาเจ้าศรีวิชัยเป็นบุคคลสําคัญของโลก
ภายหลังรับฟังบรรยายสรุปฯ นายกรัฐมนตรีกล่าวมอบนโยบายตอนหนึ่งว่า รัฐบาลพร้อมสนับสนุน โครงการเสนอชื่อครูบาเจ้าศรีวิชัยเป็นบุคคลสำคัญของโลก พร้อมกล่าวชื่นชมว่าเป็นโครงการที่ดี เป็นการเชิดชูยกย่องบุคคลสำคัญของประเทศไทย ซึ่งครูบาศรีวิชัยเป็นพระภิกษุรูปหนึ่งที่เป็นที่เคารพบูชาอย่างยิ่งของพุทธศาสนิกชนชาวล้านนา เป็นแบบอย่างในการมีอุดมคติที่มุ่งมั่นเด็ดเดี่ยวในการปฏิบัติตามพระธรรมไทยทั่วประเทศ และเป็นผู้นำทางจิตวิญญาณในการอุทิศตนเพื่อบำรุงพระธรรมวินัยโดยได้นำธรรมคำสอนขององค์สมเด็จพระสัมมาสัมมาพุทธเจ้าเป็นแบบอย่างในการเสียสละ อดทนอดกลั้นในการบำรุงพระพุทธศาสนา ทำให้พุทธศาสนิกชนที่เดินทางตามแนวทางการปฏิบัติของท่าน มีความสามัคคีในหมู่คณะ มีความเสียสละเพื่อส่วนรวม เอื้ออาทรต่อกัน อยู่ร่วมกันอย่างสันติ แม้เกิดปัญหาก็จะแก้ไขปัญหาด้วยขันติธรรมและปัญญา
นายกรัฐมนตรีสั่งการให้กระทรวงมหาดไทย กระทรวงศึกษาธิการ กระทรวงการต่างประเทศและกระทรวงวัฒนธรรม รวมถึงหน่วยงานที่เกี่ยวข้องร่วมกันดำเนินการ โดยมอบหมายให้กระทรวงวัฒนธรรมเป็นเจ้าภาพหลักในการจัดทำแผนและรายละเอียดต่าง ๆ ให้ครอบคลุมและชัดเจน และเตรียมพร้อมการนำเสนอต่อการพิจารณา
ด้านรัฐมนตรีว่าการกระทรวงวัฒนธรรมรายงานต่อที่ประชุมว่า กระทรวงวัฒนธรรมได้เตรียมแผนดำเนินการไว้เรียบร้อยแล้ว ทั้งในส่วนของงบประมาณและรายละเอียดการนำเสนอ มีความพร้อมเป็นอย่างมาก
นายกรัฐมนตรีขอบคุณในความร่วมมือของทุกภาคส่วน พร้อมกล่าวย้ำว่าศาสนาพุทธเป็นศาสนาหลักของคนไทย สอนให้คนเป็นคนดีมีความรักความสามัคคี และอยู่ร่วมกันได้ด้วยความสงบ สถาบันศาสนามีส่วนสำคัญต่อจิตใจของประชาชน ฝากให้วัดช่วยกันทำนุบำรุงพระพุทธศาสนา สร้างความศรัทธา เป็นที่ยึดเหนี่ยวจิตใจของประชาชน พร้อมกันนี้ นายกรัฐมนตรีได้สั่งการให้ผู้นำท้องถิ่น หัวหน้าส่วนราชการ เร่งทำความเข้าใจกับประชาชนในพื้นที่ ช่วยกันแก้ไขปัญหาการเผาป่า ลดมลพิษสร้างอากาศที่ดีให้กลับคืนมา ถึงแม้ว่าจะเป็นเรื่องที่ทำได้ไม่ง่าย แต่ก็ไม่มีอะไรที่จะทำไม่ได้ ถ้าทุกคนร่วมมือกัน เพราะทุกคนคือคนไทย ไม่ว่าจะอยู่ที่ไหนต้องรักประเทศไทย ส่วนใครจะรักหรือไม่รักตนเองก็ไม่เป็นไร
วันศุกร์ที่ 17 มีนาคม 2566
17/03/2566
โฆษกรัฐบาลประชาสัมพันธ์สถานเอกอัครราชทูตสาธารณรัฐเกาหลี (เกาหลีใต้) ประกาศเตือนข่าวปลอม ไม่มีการขึ้นบัญชีดำคนไทยจากบางภูมิภาค
โฆษกรัฐบาลประชาสัมพันธ์สถานเอกอัครราชทูตสาธารณรัฐเกาหลี (เกาหลีใต้) ประกาศเตือนข่าวปลอม ไม่มีการขึ้นบัญชีดำคนไทยจากบางภูมิภาค
วันที่ 17 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า กรณีที่มีการเผยแพร่ข้อความว่า สาธารณรัฐเกาหลี(เกาหลีใต้) ขึ้นบัญชีดำคนไทยที่มีภูมิลำเนาจากบางภูมิภาคในไทยในการเดินทางเข้าเกาหลีใต้นั้น ไม่เป็นความจริง
ทั้งนี้ สถานเอกอัครราชทูตสาธารณรัฐเกาหลีประจำประเทศไทย ได้ออกประเทศเตือนว่าข้อความดังกล่าวเป็นข่าวปลอม ดังนี้
“เมื่อเร็ว ๆ นี้ ได้มีการแพร่กระจายข่าวลงสื่อในบางช่องทาง เกี่ยวกับการขึ้นบัญชีดำคนไทยที่มีภูมิลำเนาจากบางภูมิภาค โดยรัฐบาลเกาหลีนั้น เราขอแจ้งว่าข่าวนั้นไม่เป็นจริง จึงขอความร่วมมือทุกท่านให้ระมัดระวังการรับข่าวเท็จ เพื่อไม่ให้เกิดความเสียหายใด ๆ ขอบคุณค่ะ”
นายอนุชาฯ กล่าวว่า ขอให้ประชาชนระมัดระวังในการรับทราบข่าวสาร โดยขอให้รับข่าวสารจากแหล่งข่าวที่น่าเชื่อถือ และตรวจสอบข้อเท็จจริงจากข่าวสารก่อนเสมอ เพื่อไม่ให้เกิดผลเสีย ความสับสน และอาจทำให้เกิดความเสียหายได้
วันศุกร์ที่ 17 มีนาคม 2566
17/03/2566
นายกรัฐมนตรีติดตามการพัฒนาศักยภาพผู้สูงอายุ ในพื้นที่จังหวัดเชียงใหม่ ย้ำรัฐบาลจะทำหน้าที่ให้ดีที่สุด
นายกรัฐมนตรีติดตามการพัฒนาศักยภาพผู้สูงอายุ ในพื้นที่จังหวัดเชียงใหม่ ย้ำรัฐบาลจะทำหน้าที่ให้ดีที่สุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (17 มีนาคม 2566) เวลา 16.25 น. ณ มหาวิทยาลัยแม่โจ้ ตำบลหนองหาร อำเภอสันทราย จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการพัฒนาศักยภาพผู้สูงอายุในพื้นที่จังหวัดเชียงใหม่ โดยมีประชาชนผู้สูงอายุในพื้นที่จังหวัดเชียงใหม่เข้าร่วมกว่า 1,500 คน
เมื่อนายกรัฐมนตรีเดินทางมาถึง มีกลุ่มผู้สูงอายุคอยให้การต้อนรับ พร้อมถือป้ายและมอบดอกกุหลาบให้นายกรัฐมนตรี เพื่อให้กำลังใจในการปฏิบัติหน้าที่ จากนั้นนายกรัฐมนตรีได้เยี่ยมชมนิทรรศการของมหาวิทยาลัยแม่โจ้ โดยนายกรัฐมนตรีได้กล่าวชื่นชมแนวคิดโครงการที่นำเสนอ โดยเฉพาะโครงการเกี่ยวกับสินค้าเกษตร เป็นการเพิ่มมูลค่าให้กับสินค้าเกษตร สร้างรายได้ให้กับเกษตรกร ถือว่าเป็นโครงการที่ตรงตามนโยบายของรัฐบาล ทั้งนี้ นายกรัฐมนตรีได้สั่งการให้ส่วนราชการในพื้นที่ เข้ามาสนับสนุนการจัดทำโครงการ ช่วยกันขับเคลื่อนให้เกิดความก้าวหน้าอย่างเข้มแข็งต่อไป
จากนั้น นายกรัฐมนตรีกล่าวพบปะกับผู้สูงอายุในพื้นที่จังหวัดเชียงใหม่ตอนหนึ่งว่า วันนี้ตั้งใจมาพบผู้สูงอายุ แต่มีใครสูงวัยเลยที่นี้ มีแต่คนสูงประสบการณ์ ตั้งใจมาเยี่ยม มาทำหน้าที่นายกรัฐมนตรี ต้องการมาดูว่ามีอะไรติดค้างอยู่ หรือมีอะไรที่จะแก้ไขได้ สิ่งสำคัญที่สุดคือเรามีคำว่า​ ชาติ​ ศาสนา​ พระมหากษัตริย์​ อยู่ในหัวใจของคนไทยทั้งชาติ จะทำอย่างไรให้ประเทศไทยมั่นคง มั่งคั่ง ยั่งยืน ตามวิสัยทัศน์ของเรา โดยจะต้องมองว่าจะเดินหน้าไปอย่างไร​ จะนำพาคนทุกกลุ่มทุกฝ่ายเจริญเติบโตไปด้วยกันได้อย่างไร ขออย่ากลัวว่ายุทธศาสตร์ชาติจะเป็นการคงอำนาจ หน้าที่ของเราคือทุกกลุ่มทุกฝ่าย​ต้องทำงานต่อไป
นายกรัฐมนตรี​เน้นย้ำว่า ตนเป็นทหารเก่าไม่ต้องการให้แตกแยก ไม่อยากให้เกิดความขัดแย้งขึ้นอีกในอนาคต วันนี้รู้สึกหายเหนื่อย มาพบพี่น้องชาวเชียงใหม่เห็นรอยยิ้มของทุกคน ส่วนอาการบาดเจ็บของตนเองอาการดีขึ้น เจ็บที่มือไม่ได้เจ็บที่ใจ เป็นนายกรัฐมนตรีต้องอดทน ในฐานะรัฐบาลจะต้องทำให้ดีที่สุด วันนี้ไม่ได้มาหาเสียง​ แต่มาดูว่าเป็นอย่างไร หลายเรื่องได้ให้หน่วยงานมาตรวจสอบ มาดูว่าทำอะไรตรงไหนอย่างไร โดยเฉพาะการใช้จ่ายงบประมาณจะต้องระมัดระวังให้ได้มากที่สุด ฝาก​ อบต.อบจ.​อสม. และส่วนท้องถิ่น ขอให้ทำงานให้มากขึ้นหนักขึ้น รู้ว่าทำงานหนักอยู่แล้ว ทำงาน 24 ชั่วโมง รัฐบาลถึงได้ดูแล ขอให้ทำดีต่อไปอย่าให้มีปัญหา จะเลือกตั้งแล้วต้องเรียบร้อย ให้เกิดผลประโยชน์ต่อประชาชน
นายกรัฐมนตรี​กล่าวว่า รัฐบาลปฏิเสธความรับผิดชอบไม่ได้ทุกเรื่อง แต่ทุกเรื่องแก้ได้ด้วยพวกเราช่วยกันเป็นหูเป็นตา ทั้งป้องกัน ปราบปราม จับกุมดำเนินคดี บำบัดรักษาทั้งหมด ต้องปรับทั้งระบบใหม่ทั้งหมด นายกฯ เป็นผู้รับผิดชอบในภาพรวม แต่ทั้งหมดนายกฯ ทำคนเดียวไม่ได้​ ทุกคนทุกระดับต้องช่วยกันทำ​ นายกฯ โทษใครไม่ได้​ เมื่อได้เป็นผู้นำรัฐบาลที่จะต้องทำให้ทุกกระทรวงที่อยู่ร่วมกันกับรัฐบาลทำงานไปด้วยกันให้ได้ นี่คือการบริหารงานของนายกรัฐมนตรี ที่มีรัฐมนตรีมาจากหลายพรรคการเมือง ขอขอบคุณทุกคน ขอให้มีความสุขความเจริญยิ่ง ๆ ขึ้นไป ขอให้เป็นผู้สูงอายุที่มีคุณค่า เป็นหลักของสังคม เป็นหลักของบ้านของเมืองต่อไป
วันศุกร์ที่ 17 มีนาคม 2566
17/03/2566
Royal Decree on Cyber Crime Prevention and Suppression takes effect today (March 17, 2023)
Royal Decree on Cyber Crime Prevention and Suppression takes effect today (March 17, 2023)
March 17, 2023, Deputy Government Spokesperson Traisuree Taisaranakul disclosd that the Royal Gazette has published Royal Decree on Cyber Crime Prevention and Suppression, B.E. 2066 (2023), and the law will take effect from today onward.
Prime Minister and Defense Minister Gen. Prayut Chan-o-cha thanked all concerned agencies, i.e., Ministry of Digital Economy and Society, Office of The National Broadcasting and Telecommunications Commission, Ministry of Finance, the Bank of Thailand, the Royal Thai Police, Department of Special Investigation, Anti-Money Laundering Office, the Thai Bankers' Association, and the Government Financial Institutions Association, for this effort to protect the people from all types of cyber scams.
Under the law, the people who fall victims to online scammers may contact hotlines, set up by 15 commercial banks, 24/7 to ensure prompt action against the damage. The law also prescribes punishments of 2-5-year imprisonment, or a maximum 200,000-500,000 baht fine, or both against those opening an account, electronic card, or electronic wallet for other purposes than personal use, or who let others use their SIM card for any illegal purpose.
วันศุกร์ที่ 17 มีนาคม 2566
ครม. ไฟเขียว “ปรับอัตราเงินตอบแทนใหม่” กำนัน – ผู้ใหญ่บ้าน เพื่อให้สอดคล้องกับสภาพเศรษฐกิจและสังคมปัจจุบัน
.....
ที่ประชุมครม. (14 มี.ค. 66) มีมติเห็นชอบ “ปรับเพิ่มอัตราเงินตอบแทน” ตำแหน่งกำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ เป็นเงินงบประมาณ จำนวน 4,795.65 ล้านบาท/ปี
.
โดยการปรับปรุงอัตราเงินตอบแทนครั้งนี้ เพื่อให้สอดคล้องกับสภาพเศรษฐกิจ สังคมในปัจจุบัน อีกทั้งค่าตอบแทนเดิมไม่ได้มีการปรับปรุงมาตั้งแต่ปี 60 แบ่งเป็น
.
• แบบปรับฐาน :
.
> กำนัน เงินตอบแทน 12,000 บาท/เดือน (ปรับเพิ่ม 2,000 บาท/เดือน)
> ผู้ใหญ่บ้าน เงินตอบแทน 10,000 บาท/เดือน (ปรับเพิ่ม 2,000 บาท/เดือน)
> แพทย์ประจำตำบล เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> สารวัตรกำนัน เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> ผู้ช่วยผู้ใหญ่บ้าน ฝ่ายปกครอง เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> ผู้ช่วยผู้ใหญ่บ้าน ฝ่ายรักษาความสงบ เงินตอบแทน 6,000 บาท/เดือน (ปรับเพิ่ม 1,000 บาท/เดือน)
.
• แบบขั้นวิ่ง : จากเดิมขั้นละ 200 บาท/ปี ปรับเพิ่มเป็นขั้นละ 300 บาท/ปี กรณีที่ได้ 2 ขั้น จาก 400 บาท/ปี ปรับเป็น 600 บาท/ปี
.
> กำนัน แบบขั้นวิ่งใหม่ 29.13 บาท/เดือน
> ผู้ใหญ่บ้าน 280.15 บาท/เดือน
> แพทย์ประจำตำบล 29.13 บาท/เดือน
> สารวัตรกำนัน 58.26 บาท/เดือน
> ผู้ช่วยผู้ใหญ่บ้าน ฝ่ายปกครอง 618.59 บาท/เดือน
> ผู้ช่วยผู้ใหญ่บ้าน ฝ่ายรักษาความสงบ 191.19 บาท/เดือน
.
อ่านเพิ่มเติม คลิกhttps://www.thaigov.go.th/news/contents/details/66126
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 17 มีนาคม 2566
สธ. จับมือ กรมพินิจฯ และ สปสช. พัฒนาระบบบริการสาธารณสุข ดูแลสุขภาพกายใจเด็กและเยาวชนในสถานพินิจฯ ทั่วประเทศ
กระทรวงสาธารณสุข ร่วมกับ กระทรวงยุติธรรม โดยกรมพินิจและคุ้มครองเด็กและเยาวชน และ สำนักงานหลักประกันสุขภาพแห่งชาติ ลงนามบันทึกข้อตกลงความร่วมมือพัฒนาระบบบริการสาธารณสุขของเด็กและเยาวชนในสถานพินิจและคุ้มครองเด็กและเยาวชน และศูนย์ฝึกและอบรมเด็ก
กระทรวงสาธารณสุข ร่วมกับ กระทรวงยุติธรรม โดยกรมพินิจและคุ้มครองเด็กและเยาวชน และ สำนักงานหลักประกันสุขภาพแห่งชาติ ลงนามบันทึกข้อตกลงความร่วมมือพัฒนาระบบบริการสาธารณสุขของเด็กและเยาวชนในสถานพินิจและคุ้มครองเด็กและเยาวชน และศูนย์ฝึกและอบรมเด็กและเยาวชน ทั่วประเทศ รวม 98 แห่งกว่า 12,000 คน ให้มีสุขภาพสมบูรณ์ทั้งกายและใจระหว่างถูกควบคุม
วันนี้ (17 มีนาคม 2566) ที่สำนักงานปลัดกระทรวงสาธารณสุข จ.นนทบุรี นพ.ณรงค์ อภิกุลวณิชรองปลัดกระทรวงสาธารณสุข พร้อมด้วย พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน และ นพ.จักรกริช โง้วศิริ ผู้ทรงคุณวุฒิ สำนักงานหลักประกันสุขภาพแห่งชาติ (สปสช.) ร่วมลงนามบันทึกข้อตกลงความร่วมมือ เรื่อง การพัฒนาระบบบริการสาธารณสุขของเด็กและเยาวชนในสถานพินิจและคุ้มครองเด็กและเยาวชน และศูนย์ฝึกและอบรมเด็กและเยาวชน ระหว่าง กระทรวงสาธารณสุข กรมพินิจและคุ้มครองเด็กและเยาวชน และ สปสช.
นพ.ณรงค์ กล่าวว่า ตามบันทึกข้อตกลงความร่วมมือฯ ทั้ง 3 หน่วยงานจะร่วมกันสนับสนุนและส่งเสริมการปฏิบัติงานตามพันธกิจของแต่ละหน่วยงานในการพัฒนาระบบบริการสาธารณสุขของเด็กและเยาวชนในสถานพินิจและคุ้มครองเด็กและเยาวชน และศูนย์ฝึกและอบรมเด็กและเยาวชน ให้ดำเนินการได้อย่างมีประสิทธิภาพ เด็กและเยาวชนได้รับการดูแลสุขภาพและเข้าถึงการรักษาพยาบาลที่มีคุณภาพอย่างทั่วถึงและเสมอภาค ตามหลักสิทธิมนุษยชน ครอบคลุมทั้งการส่งเสริมสุขภาพ การป้องกันควบคุมโรค การรักษาพยาบาล การฟื้นฟูสมรรถภาพ ตลอดจนปัญหาสุขภาพจิต ปัญหายาเสพติดและโรคทางจิตเวช
พ.ต.ท.วรรณพงษ์ กล่าวว่า การลงนามบันทึกข้อตกลงความร่วมมือครั้งนี้ ถือเป็นจุดเริ่มต้นในการพัฒนาระบบบริการสาธารณสุขของเด็กและเยาวชนในสถานพินิจฯ และศูนย์ฝึกและอบรมเด็กและเยาวชน รวม 98 แห่ง ทั่วประเทศ มีเด็กและเยาวชนในการดูแลจำนวน 12,192 คน โดยมีกรอบความร่วมมือ ได้แก่ (1) สนับสนุนและพัฒนาระบบบริการสาธารณสุขของเด็กและเยาวชนในสถานพินิจฯ และศูนย์ฝึกฯ โดยแต่งตั้งคณะกรรมการขับเคลื่อนบันทึกข้อตกลง และมีหน่วยงานอื่นเข้าร่วมเป็นคณะกรรมการตามความเหมาะสม (2) สนับสนุนการดำเนินการตามพันธกิจของแต่ละฝ่าย เช่น การสนับสนุนทางวิชาการ องค์ความรู้ และบุคลากร และ (3) ร่วมกันกำหนดแนวทาง รายละเอียดการดำเนินงาน รวมถึงการกำกับ ติดตาม ประเมินผลการดำเนินงาน
ด้าน นพ.จักรกริช กล่าวว่า สปสช. จะจัดให้มีระบบการลงทะเบียนเพื่อเลือกหน่วยบริการประจำให้เด็กและเยาวชนในสถานพินิจฯ และศูนย์ฝึกฯ เพื่อให้เข้าถึงบริการในระบบหลักประกันสุขภาพ รวมทั้งบริหารการจัดสรรและจ่ายชดเชยค่าบริการในกองทุนหลักประกันสุขภาพแห่งชาติ ให้แก่หน่วยบริการ หรือหน่วยงาน หรือองค์กรที่มีสิทธิรับค่าใช้จ่ายกองทุนฯ ตลอดจนร่วมกับกระทรวงสาธารณสุข และกรมพินิจฯ ในการจัดทำข้อมูลสิทธิการเข้าถึงบริการสาธารณสุขและค่าใช้จ่ายเพื่อบริการสาธารณสุขของเด็กและเยาวชน ให้แก่หน่วยงานที่เกี่ยวข้องและร่วมกันพัฒนาระบบประกันสุขภาพของเด็กและเยาวชนในสถานพินิจฯ และศูนย์ฝึกฯ ให้ครอบคลุมทั้งกลุ่มที่ไร้สิทธิหรือไม่สามารถตรวจสอบสิทธิหลักประกันสุขภาพได้ เพื่อให้ได้รับบริการสาธารณสุขขั้นพื้นฐานอย่างเท่าเทียมกัน
มีนาคม4/1************************* 17 มีนาคม 2566
วันศุกร์ที่ 17 มีนาคม 2566
ดีอีเอส หารือความร่วมมือ ITU
ดีอีเอส หารือความร่วมมือ ITU
เมื่อวันที่16มี.ค. 66นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนายเวทางค์พ่วงทรัพย์รองปลัดกระทรวงฯร่วมหารือกับDr. Cosmas Zavazavaผู้อำนวยการสำนักงานพัฒนาโทรคมนาคม(Bureau of Telecommunication Development)ของสหภาพโทรคมนาคมระหว่างประเทศ(ITU)ถึงแนวทางความร่วมมือและแผนงานระหว่างไทยและITUในปี2023ซึ่งในช่วงเดือนกันยายน2566สำนักงานภูมิภาคเอเชียและแปซิฟิกของITUในประเทศไทยจัดให้มีการประชุมRegional Development Forum (RDF)ณกรุงเทพฯโดยจะมีผู้แทนจากภาครัฐและภาคเอกชนสำคัญมาร่วมประชุมกว่า100หน่วยงาน
ทั้งนี้กระทรวงฯได้เสนอให้ITUจัดเวทีหารือในหัวข้ออาชญากรรมไซเบอร์เพื่อแลกเปลี่ยนประสบการณ์และแนวปฏิบัติที่ดีในระดับภูมิภาคเอเชียและแปซิฟิกรวมถึงได้มีการหารือโครงการความร่วมมือสำคัญด้านอื่นๆเช่นกิจกรรมGirls in ICT DayโครงการธรรมาภิบาลAIและโครงการMobile Agingซึ่งจะเป็นประโยชน์กับผู้สูงอายุในด้านสาธารณสุขณนครเจนีวาสวิตเซอร์แลนด์
_______________
วันศุกร์ที่ 17 มีนาคม 2566
17/03/2566
ธอส. จัดทำมาตรการแก้หนี้ ดอกเบี้ย 0% นาน 10 เดือน ที่งานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก 18-19 มี.ค. 2566
ธอส.นำมาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก เพื่อให้ข้าราชการครูและบุคลากรทางการศึกษาใน จ.พิษณุโลก ตาก เพชรบูรณ์ สุโขทัย และอุตรดิตถ์ ได้รับความช่วยเหลืออย่างครบวงจรและมีคุณภาพชีวิตดี
ธนาคารอาคารสงเคราะห์ (ธอส.) นำมาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 3 จ.พิษณุโลก เพื่อให้ข้าราชการครูและบุคลากรทางการศึกษาใน จ.พิษณุโลก ตาก เพชรบูรณ์ สุโขทัย และอุตรดิตถ์ ได้รับความช่วยเหลืออย่างครบวงจรและมีคุณภาพชีวิตที่ดีขึ้น นำโดยมาตรการช่วยเหลือลูกค้าปัจจุบันของธนาคาร มาตรการ 22 [M22] สำหรับลูกค้าข้าราชการครูและบุคลากรทางการศึกษาของรัฐหรือเอกชน ที่ยังคงรับราชการและ/หรือเป็นข้าราชการบำนาญ ที่กู้เงินกับธนาคารมาแล้วไม่น้อยกว่า 1 ปี ที่มีสถานะ NPL หรือ สถานะ NPL ที่อยู่ระหว่างการใช้มาตรการ/ปรับโครงสร้างหนี้ ให้ผ่อนเงินงวดต่ำพร้อมลดอัตราดอกเบี้ยเงินกู้พิเศษ 2 ปี เริ่มต้นเดือนที่ 1-10 ชำระเพียงงวดละ 1,000 บาท อัตราดอกเบี้ย 0% ต่อปี (ตัดชำระเงินต้นทั้งหมด) และ บ้านมือสอง ธอส. ทำเลดีทั่วประเทศมาจำหน่ายพร้อมส่วนลดสุด 50% จากราคาประเมิน ในปัจจุบัน พร้อมสิทธิ์ผ่อนดาวน์นาน 36 เดือน โดยไม่มีดอกเบี้ย และจองซื้อทรัพย์ออนไลน์และวางเงินประกัน 5,000 บาท ในวันทำสัญญาจะซื้อจะขาย (เงื่อนไขเป็นไปตามที่ธนาคารกำหนด) พิเศษ!! รับฟรีของสมนาคุณสำหรับลูกค้าที่จองซื้อบ้านมือสอง ธอส. โดยสามารถจองสิทธิ์ซื้อและเลือกดูทรัพย์ได้ที่ Application : GHB ALL HOME ทั้งนี้ งานมหกรรมการเงินเพื่อครูไทยฯ ครั้งที่ 3 จัดขึ้นระหว่างวันที่ 18-19 มีนาคม 2566 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ จ.พิษณุโลก สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และ www.ghbank.co.th
วันศุกร์ที่ 17 มีนาคม 2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักวิเคราะห์นโยบายและแผน ระดับชำนาญการ และระดับชำนาญการพิเศษ ครั้งที่ 1/2566 ผ่านสื่ออิเล็กทรอนิกส์
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักวิเคราะห์นโยบายและแผน ระดับชำนาญการ และระดับชำนาญการพิเศษ ครั้งที่ 1/2566 ผ่านสื่ออิเล็กทรอนิกส์
วันพฤหัสบดีที่ 16 มีนาคม พ.ศ. 2566 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการประเมินบุคคลตำแหน่งนักวิเคราะห์นโยบายและแผน ระดับชำนาญการ และระดับชำนาญการพิเศษ ครั้งที่ 1/2566 ผ่านสื่ออิเล็กทรอนิกส์
การประชุมดังกล่าว เพื่อรับทราบการแต่งตั้งคณะกรรมการประเมินบุคคลเพื่อเลื่อนขึ้นแต่งตั้งให้ดำรงตำแหน่งประเภทวิชาการ ระดับชำนาญการ และระดับชำนาญการพิเศษ ของสำนักงานปลัดกระทรวงเกษตรและสหกรณ์ และสำนักงานรัฐมนตรี รับทราบหลักเกณฑ์ วิธีการ และเงื่อนไขการเลื่อน การย้าย การโอน ข้าราชการพลเรือน เพื่อแต่งตั้งให้ดำรงตำแหน่งประเภทวิชาการ ระดับชำนาญการพิเศษ ลงมา ของสำนักงานปลัดกระทรวงเกษตรและสหกรณ์
และพิจารณากำหนดหลักเกณฑ์ในการประเมินบุคคลเพื่อเลื่อนขึ้นแต่งตั้งให้ดำรงตำแหน่งนักวิเคราะห์นโยบายและแผนระดับชำนาญการพิเศษ การนับระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่เกี่ยวข้อง หรือเกื้อกูลกับสายงานที่จะแต่งตั้ง ตำแหน่งนักวิเคราะห์นโยบายและแผน ระดับชำนาญการพิเศษ จำนวน 2 ราย ตำแหน่งนักวิเคราะห์นโยบายและแผน ระดับชำนาญการ จำนวน 2 ราย
วันศุกร์ที่ 17 มีนาคม 2566
17/03/2566
สำนักงานสลากฯ แจ้งปิดจำหน่ายสลากดิจิทัลชั่วคราว
สำนักงานสลากฯ และ ธ.กรุงไทย จะดำเนินการปรับปรุงระบบการจำหน่ายสลากดิจิทัล งวดวันที่ 1 เม.ย.2566 ที่จำหน่ายผ่านแอป "เป๋าตัง" จะปิดระบบการซื้อขายสลากชั่วคราว ตั้งแต่เวลา 18.00 น. ของวันที่ 17 มี.ค.2566 และเปิดจำหน่ายตามปกติในวันที่ 18 มี.ค.2566 09.00 น.
วันนี้ (17 มีนาคม 2566) เวลา 14.00 น. ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวต่อผู้สื่อข่าวว่า ในวันนี้ สำนักงานสลากฯ และธนาคารกรุงไทย จะดำเนินการปรับปรุงระบบการจำหน่ายสลากดิจิทัล งวดวันที่ 1 เมษายน 2566 ที่จำหน่ายผ่านแอปพลิเคชัน "เป๋าตัง" โดยจะปิดระบบการซื้อขายสลากเป็นการชั่วคราว ตั้งแต่เวลา 18.00 น. ของวันที่ 17 มีนาคม 2566 และจะเปิดจำหน่ายตามปกติในวันที่ 18 มีนาคม 2566 ตั้งแต่เวลา 09.00 น. เป็นต้นไป ตามกำหนดการเดิม จนกว่าสลากจะจำหน่ายหมด
นอกจากนี้ ระบบจะดำเนินการโอนเงินส่วนลดจากการจำหน่ายสลากฯ ของวันที่ 17-18 มีนาคม 2566 เข้าบัญชีของตัวแทนจำหน่ายสลากดิจิทัลทุกราย ในวันที่ 19 มีนาคม 2566 ต่อไป สำนักงานสลากฯ ขออภัยในความไม่สะดวกมา ณ โอกาสนี้
สำหรับยอดจำหน่ายสลากดิจิทัล งวดวันที่ 1 เมษายน 2566 มีจำนวนสลาก 18,816,000 ฉบับ เป็นสลากของตัวแทนจำหน่าย 37,632 ราย ณ เวลา 13.00 น. ของวันนี้ จำหน่ายไปแล้ว 4,502,753 ฉบับ ผู้ซื้อ 355,810 ราย